مهما كانت التساؤلات إلى في بالك عالمشروع هذا, وعالشركة هذي وعلى قدرتك عالنجاح فيه, نحبوك تعرف إنو فما آلاف الناس الي دخلوا قبلك, وأكيد كيف دخلوا جات على بالهم الأسئلة إلى خممت فيها, وممكن أسئلة أخرى انت ما خممتش فيها. وأكيد زادة انهم دخلوا في المشروع هذا بعد ما لقاو اجابات شافية وكافية لتساؤلاتهم. هذاكا علاش نحبك تكون على يقين انو أي سؤال خطر على بالك, أكيد إجابتو موجودة.
ثاني نقطة, هي إنو ممكن سمعت عالمشروع هذا قبل, وممكن وصلك أكثر من مرة, ولكن السبب إلى خلاك ما دخلتش, هو واحد من زوز أسباب, إما إنك ماكش مقتنع بانو المشروع هذا ينجم ينجحك, والا انك ماكش مقتنع إنو إنت تنج تنجح فيه. في كل الحالات نحبوك تعرف إنو معظم الناس قاعدين يخمموا بنفس الطريقة, وانو الي خذاو قرار باش يبداو في المشروع, جاتهم نفس المخاوف هذي, لكنهم قبلوا التحدي وخذاوها من منظور مختلف.
المنظور الي ينجم يخليك تنجح في حياتك, انو اذا ما جربتش حاجات جديدة على حياتي, مانجمش نعيش في وضع جديد, اذا قعدت نعاود في نفس الي تعودت نعمل فيه, باش تقعد النتيجة هي بيدها ما تتبدلش, هذاكا علاش الانسان محتاج انو يخوض تجارب جديدة في حياتو باش يكتشف ويتعلم ويطور وياخو طريق النجاح متاعو.
ليوم عرضنا عليك فكرة مشروع ما يكلفش, لا راس مال لا خبرة لا شهادات. مشروع يقبلك كيما انت ويحطك في وسط بيئة متاع نجاج, باش تقابل ناس ناجحين, باش تتعلم برشا مهارات ومفاهيم قوية في الحياة, باش تتعرف على برشا عباد, باش تصنع مصدر دخل جديد في حياتك, باش تعاون غيرك انو ينجح, باش تسافر وتكتشف العالم, باش تجرب برشا حاجات جديدة ماجربتهاش قبل.
قرارك باش يحدد مصيرك, هذي هي الحقيقة الي لازمنا نعيشوا بيها في الحياة, اذا قررت انك تكون معانا, ما عليك كان تعمل تسجيل مجاني وتبدا في رحلتك معانا.